b'\n_START_ARTICLE_\nAigeus\n_START_PARAGRAPH_\nAigeus (vanakreeka keeles \xce\x91\xe1\xbc\xb0\xce\xb3\xce\xb5\xcf\x8d\xcf\x82) oli vanakreeka m\xc3\xbctoloogias Ateena valitseja, Pandioni poeg ja Theseuse isa._NEWLINE_Aigeuse v\xc3\xb5imu ohustas Kreeta valitseja Minos, kes n\xc3\xb5udis ateenlastelt teatud aja tagant noormehi ja t\xc3\xbctarlapsi Minotaurosele ohverdamiseks. Aigeuse poeg Theseus l\xc3\xa4ks Kreetale ning tappis Ariadne abiga Minotaurose. Tagasiteel unustas ta aga heisata valged purjed, mis pidid kokkuleppe j\xc3\xa4rgi t\xc3\xa4histama edukat retke. Kui Aigeus n\xc3\xa4gi l\xc3\xa4henemas mustade purjedega laeva, heitis ta end kaljult alla ja suri. M\xc3\xbc\xc3\xbcdi j\xc3\xa4rgi tuleb sellest Egeuse (= Aigeuse) mere nimi.'